หุ้นบลูชิพราคาขึ้นคึกคัก
ชื่นมื่นกับนักลงทุนที่มีหุ้นบลูชิพในพอร์ต เนื่องด้วยเดือนมกราคม 2561 ที่ผ่านมา ราคาหุ้นต่างปรับตัวขึ้นกันทั่วหน้า ด้วยหุ้นมี 50 ตัว มีหุ้นที่ราคาปรับขึ้นมากถึง 35 ตัว ส่วนหุ้นที่ราคาปรับลงมีเพียง 13 ตัว และราคาไม่มีการเปลี่ยนแปลง 2 ตัว
2 ก.พ. 2561

เส้นทางนักลงทุน
ชื่นมื่นกับนักลงทุนที่มีหุ้นบลูชิพในพอร์ต เนื่องด้วยเดือนมกราคม 2561 ที่ผ่านมา ราคาหุ้นต่างปรับตัวขึ้นกันทั่วหน้า ด้วยหุ้นมี 50 ตัว มีหุ้นที่ราคาปรับขึ้นมากถึง 35 ตัว ส่วนหุ้นที่ราคาปรับลงมีเพียง 13 ตัว และราคาไม่มีการเปลี่ยนแปลง 2 ตัว
ด้วยหุ้นบลูชิพล้วนต่างปรับตัวขึ้นส่งผลให้ภาพรวมของดัชนี SET50 ในเดือนมกราคมปรับขึ้น 4.49% หรือขึ้น 51.02 จุด อีกทั้งส่งผลให้ดัชนี SET ปรับตัวขึ้น 4.17% หรือขึ้น 73.15 จุด กับบรรยากาศของดัชนีที่ขึ้นมาปิด 1,826.86 จุด (วันที่ 31 ม.ค. 2561)
นี่ก็บอกได้ว่าในช่วงเดือนมกราคม 2561 แรงขับเคลื่อนที่ให้ดัชนีขึ้นไปยืนเหนือ 1,820 จุดนั้นเกิดจากการเข้าไปเก็งกำไรในหุ้นบลูชิพเป็นหลัก
สำหรับหุ้นอยู่ในกลุ่มตลาด SET50 ราคาปรับขึ้นในเดือนมกราคม 2560 ได้แก่ EA, PTTEP, BANPU, GPSC, PTTGC, PTT, HMPRO, LH, MTLS, TRUE, BEAUTY, WHA, IVL, SCB, TCAP, IRPC, KTB, TU, BPP, BH, CPALL, BDMS, KKP, PSH, AOT, BBL, BCP, INTUCH, CBG, SCC, EGCO, ADVANC, BEM, MINT และ DTAC
ขณะที่ราคาหุ้นไม่มีการเปลี่ยนแปลงมีเพียง 2 ตัว ได้แก่ GLOBAL และ TISCO แต่อย่างไรก็ตาม หากนักลงทุนที่ไม่ได้ถือหุ้นระยะยาว ระหว่างทางเชื่อว่าจะได้กำไรไปกันบ้าง แต่หากนักลงทุนไม่ได้ถือหุ้นอยู่ก็ไม่น่ากังวล เพราะบริษัทยังมีข่าวดีเข้ามาช่วยดันราคาอยู่เป็นระยะๆ
ส่วนหุ้นที่ราคาปรับตัวลงเดือนมกราคมนั้น อาทิ KBANK, TOP, TPIPP, CPF, ROBINS, SPRC, CPN, BTS, SAWAD, TMB, KCE, CENTEL และ BJC การปรับตัวลงของราคาหุ้นส่วนใหญ่ถือว่าไม่เยอะ ซึ่งมองดีๆ ถือว่าเป็นการย่อตัวลงมาเพื่อให้นักลงทุนเข้าไปซื้อมากกว่า เพราะหุ้นแต่ละตัวมีข่าวดีซัพพอร์ตอยู่แล้ว และที่สำคัญหุ้นใหญ่มักฟื้นตัวเร็ว ดังนั้นแม้ว่าราคาหุ้นปรับตัวลงก็ยังไม่น่ากังวล เพราะอย่างไรพื้นฐานของหุ้นก็ยังแข็งแกร่ง
ทั้งนี้นับว่าเดือนมกราคมถือเป็นความสำเร็จของหุ้นบลูชิพ เพราะพานักลงทุนกระเป๋าตุง!
…
